கேள்வி: அம்பிராசியா - வரலாறு பற்றி தகவல் சொல்.
பதில்: அம்ப்ரேசியா கிமு 650 மற்றும் 625 க்கு இடையில் கொரிந்திய சர்வாதிகாரி சிப்செலசின் மகன் கோர்கசால் நிறுவப்பட்டது. அந்த நேரத்தில் இதன் பொருளாதாரம் வேளாண் நிலங்கள், மீன்பிடித்தல், கப்பல் கட்டுவதற்கான மரங்கள் மற்றும் எபிரசின் விளைபொருட்களை ஏற்றுமதி செய்தல் ஆகியவற்றை அடிப்படையாகக் கொண்டதாக இருந்தது. கோர்கசின் மகன் பெரியாண்டர் நடுகடத்தப்பட்டப் பிறகு இதன் அரசாங்கம் வலுவான சனநாயக அரசாக வளர்ந்தது. அம்ப்ராசியாவின் ஆரம்பகால கொள்கையானது கொரிந்துக்கு விசுவாசம் (அதனால் இது எபிரஸ் பிராந்தியத்தின் வர்த்தக நுழைவாயிலாக செயல்பட்டது) மற்றும் அதன் விளைவாக கோர்ஃபு மீதான வெறுப்பால் தீர்மாணிக்கப்பட்டது (கிமு 433 இல் கலகக்கார பண்டைய கொரிந்து குடியேற்றமான கோர்சிரா (நவீன கோர்ஃபு) மற்றும் கொரிந்துக்கு இடையே நடந்த சைபோட்டா சமர் அம்ப்ராசியா கொரிந்துவின் ஆதரவாளராக கலந்து கொண்டது போல). ஆம்பிலோச்சியன்கள் மற்றும் அகர்னானியா பல எல்லைப் பூசல்களானது அம்பிராசியாவின் அரசியலின் ஒரு பகுதியாக இருந்தது. எனவே இது பெலோபொன்னேசியன் போரில் ஐடோமீனில் (426) தோற்கடிக்கப்படும் வரையில் முக்கிய பங்கை ஆற்றியது. அதனால் இதன் வளங்கள் முடங்கியது. கிமு 4 ஆம் நூற்றாண்டில் இதன் பாரம்பரிய கொள்கையைத் தொடர்ந்தது. ஆனால் 338 இல் மக்கெடோனின் இரண்டாம் பிலிப்ல் முற்றுகையிடப்பட்டது. கொரிந்த்து மற்றும் ஏதென்சின் உதவியுடன், இது பிலிப்பின் கைகளில் இருந்தும் முழுமையான ஆதிக்கத்திலிருந்தும் தப்பியது. இருப்பினும் மாசிடோனிய அரண்காவல் செய்யப் படையை ஏற்க வேண்டிய கட்டாயம் ஏற்பட்டது. கிமு 294 இல், மக்கெடோனியா (பண்டைய இராச்சியம்) மேலாதிக்கத்தின் கீழ் நாற்பத்து மூன்று ஆண்டுகள் அரை-சுயாட்சி நாடாக இருந்த பிறகு, அம்ப்ரேசியாவை சசாண்டர் மகனால் எபிரசின் மன்னரான பைரசுக்கு வழங்கப்பட்டது. அவர் இதை தனது தலைநகராக மாற்றி, அரண்மனை, கோயில்கள், அரங்குகள் போன்றவற்றைக் கட்டி அழகூட்டினார். ஏட்டோலியன் கூட்டணிக்கு எதிரான மாசிடோனின் ஐந்தாம் பிலிப் மற்றும் எபிரோட்ஸ் போர்களில் (220-205) ஆம்ப்ரேசியா ஒரு கூட்டணியில் இருந்து மற்றொன்றுக்கு சென்றது, ஆனால் இறுதியில் பிந்தைய கூட்டமைப்பில் சேர்ந்தது. உரோமைக் குடியரசு எதிரான ஏட்டோலியர்களின் போராட்டத்தின் போது, அது கடுமையான முற்றுகை இருந்தது. ரோமானியர்களின் முற்றுகையில் சுரங்கங்களில் நச்சு வாயு முதன்முதலில் செலுத்தப்பட்டது.Polybius 21.28 கிமு 189 இல் அம்ப்ராசியா மார்கஸ் ஃபுல்வியஸ் நோபிலியரால் கைப்பற்றப்பட்டு சூறையாடப்பட்டது. அதன் பிறகு படிப்படியாக முக்கியத்துமிழந்தது. பைசாந்தியப் பேரரசு காலங்களில் ஆர்டா என்ற பெயரில் ஒரு புதிய குடியேற்றம் இங்கு ஏற்பட்டது. இந்த பிந்தைய நகரத்திற்கு அருகிலுள்ள பெரிய, நன்கு தொகுதிகளின் சில துண்டு துண்டான சுவர்கள் அம்ப்ராசியாவின் ஆரம்பகால செழிப்பைக் காட்டுவனவாக உள்ளன.